Λαμίν Γιαμάλ

Ο Λαμίν Γιαμάλ Νασραουί Εμπάνα (γεννημένος στις 13 Ιουλίου 2007) είναι Ισπανός επαγγελματίας ποδοσφαιριστής που παίζει ως δεξιός εξτρέμ για την Μπαρτσελόνα και την εθνική ομάδα της Ισπανίας.

Καριέρα σε συλλόγους

Μπαρτσελόνα

Ομάδα νέων 
Μεγαλώνοντας μέσα από τις τάξεις των νέων της Λα Μασία, ο Γιαμάλ σύντομα θεωρήθηκε ως μία από τις καλύτερες προοπτικές της ακαδημίας.    Ενώ προστέθηκε στην ομάδα Juvenil A —ήδη πάνω από την ηλικία του— για τη σεζόν 2022-23, Ο Γιαμάλ επιλέχθηκε από τον Τσάβι για να προπονηθεί με την πρώτη ομάδα μαζί με άλλους παίχτες από την ομάδα νέων στις αρχές Σεπτεμβρίου 2022.  Παρόλο που ακόμη δεν είχε υπογράψει το πρώτο του επαγγελματικό συμβόλαιο με τον σύλλογο, φάνηκε να είναι ένα από τα μέλη της ακαδημίας που εντυπωσίασαν περισσότερο τον Καταλανό προπονητή.

2023–24: Πρώτη ομάδα 
Ο Γιαμάλ έκανε το ντεμπούτο του για την ανδρική ομάδα στις 29 Απριλίου 2023 ως αλλαγή στο 83ο λεπτό στη νίκη με 4–0 εναντίον της Ρεάλ Μπέτις, όπου σημείωσε ένα σουτ εναντίον του πρώην τερματοφύλακα της Μπαρτσελόνα, Κλαούντιο Μπράβο και έγινε ο νεότερος παίκτης που κατάφερε να συμμετάσχει για την ανδρική ομάδα της Μπαρτσελόνα σε ηλικία 15 ετών, 9 μηνών και 16 ημερών. Κέρδισε τον πρώτο του τίτλο με την Μπάρτσα στις 14 Μαΐου 2023, έχοντας συμμετάσχει στην ομάδα που κέρδισε τη Λα Λίγκα 2022-23. Παρόλα αυτά, θα έχανε τον εορτασμό του τίτλου την επόμενη εβδομάδα λόγω διεθνούς καθήκοντος με την Ισπανία.

Ο Γιαμάλ έκανε το ντεμπούτο του για τον σύλλογο ως βασικός στις 20 Αυγούστου 2023 σε μια νίκη 2–0 επί της Κάντιθ στο Εσταδί Ολίμπικ Λιουίς Κονπάνς, και έγινε ο νεότερος βασικός για τη Μπαρτσελόνα σε ηλικία 16 ετών και 38 ημερών.  Το πρώτο του ξεκίνημα αντιμετωπίστηκε με χειροκροτήματα από οπαδούς της αντίπαλης ομάδας καθώς βγήκε ως αλλαγή με πέντε λεπτά να απομένουν για τη λήξη του παιχνιδιού. Στην επόμενή του εμφάνιση, ο Γιαμάλ αναδείχθηκε παίκτης του αγώνα αφού συνέβαλε σε δύο γκολ που πέτυχαν οι Γκάβι και Ρόμπερτ Λεβαντόφσκι στη νίκη με 4–3 επί της Βιγιαρεάλ στις 28 Αυγούστου 2023.  Σε ηλικία 16 ετών και 45 ημερών, έγινε ο νεότερος παίκτης που έδωσε ασίστ σε αγώνα της Λα Λίγκα.. Στις 19 Σεπτεμβρίου, ο Γιαμάλ έκανε το ντεμπούτο του στο Τσάμπιονς Λιγκ σε μια νίκη 5–0 επί της Αντβέρπ, και έγινε ο δεύτερος νεότερος παίκτης που συμμετείχε στη διοργάνωση, σε ηλικία 16 ετών και 68 ημερών, μόνο πίσω από τον Γιουσούφα Μουκόκο.

Ο Γιαμάλ επέκτεινε το συμβόλαιό του με την Μπαρτσελόνα έως το 2026, με τη ρήτρα εξαγοράς να ορίζεται στα 1 δισ. ευρώ.

Διεθνής καριέρα 
Ο Γιαμάλ είναι διεθνής νέων για την Ισπανία, έχοντας παίξει για τις ομάδες της Ισπανίας Κ15 και Κ16.  Σε ηλικία 16 ετών και 50 ημερών, ο Γιαμάλ έλαβε την πρώτη του διεθνή κλήση για την ανδρική ομάδα τη 1 Σεπτεμβρίου 2023 για τους προκριματικούς του Euro 2024 εναντίον της Γεωργίας και της Κύπρου.  Ο Γιαμάλ έκανε το ντεμπούτο του για την Ισπανία εναντίον της Γεωργίας στις 8 Σεπτεμβρίου 2023, σκοράροντας στο 74ο λεπτό της νίκης με 7-1. Σε ηλικία 16 ετών και 57 ημερών, έγινε ο νεότερος παίκτης και σκόρερ της Ισπανίας, σπάζοντας και τα δύο ρεκόρ του Γκάβι που έκανε ντεμπούτο σε ηλικία 17 ετών και 62 ημερών και σκόραρε σε ηλικία 17 ετών και 304 ημερών. Επιπλέον, ο Γιαμάλ έγινε ο νεότερος σκόρερ σε αγώνα προκριματικών Euro, ξεπερνώντας το ρεκόρ του Γκάρεθ Μπέιλ που σκόραρε σε ηλικία 17 ετών και 83 ημερών.

Παραπομπές 

Ποδοσφαιριστές Εθνικής Ισπανίας
Ποδοσφαιριστές Πριμέρα Ντιβιζιόν
Ποδοσφαιριστές Μπαρτσελόνα
Ποδοσφαιριστές Μπαρτσελόνα Β